Hjem
Register

# Udvide det trådløse netværks rækkevidde

Du kan indstille flere AirPort Extreme- eller AirPort Express-baser som WDS (Wireless Distribution System) for at øge det trådløse AirPort-netværks rækkevidde. Når du tilslutter baser trådløst i et WDS, indstiller du hver base som en primær base, en sekundær base eller en relay-base.

Bemærk: Hvis du udvider rækkevidden af et trådløst 802.11n-netværk, kan du klikke på henvisningen nedenfor for at få enkle instruktioner.

Udvide rækkevidden af et 802.11n-netværk

En primær base har forbindelse til Internet og deler forbindelsen med sekundære baser og relay-baser. En sekundær base deler blot den primære bases Internetforbindelse. En relay-base deler den primære bases Internetforbindelse og overfører forbindelsen til andre sekundære baser.

Alle tre basekonfigurationer (primær, ekstern og relay) kan også dele den primære bases Internetforbindelse med klientcomputere trådløst eller via Ethernet, hvis klientcomputerne er forbundet til basen via Ethernet.

Når du indstiller baser i et WDS, skal du kende hver enkelt bases AirPort-id. AirPort-id'en, som også kaldes MAC-adressen (Media Access Controller), er trykt på etiketten i bunden af AirPort Extreme-basen ved siden af AirPort-symbolet og på den side af AirPort Express, hvor strømforsyningen findes. Det er nemmere at indstille et WDS, hvis du anbringer alle baserne på et bord og slutter dem til en strømforsyning.

Du indstiller et WDS ved at åbne AirPort-værktøj, vælge den trådløse enhed og derefter vælge Base > Manuel indstilling. Skriv om nødvendigt adgangskoden. Klik på AirPort på værktøjslinjen, og klik på Trådløs.

AirPort-værktøj ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en computer med Windows.

## I vinduet Trådløs:

1. Vælg "Opret forbindelse til WDS-netværk" på lokalmenuen Trådløs funktion.

2. Klik på WDS.

3. Gør en af følgende ting:

- Hvis du indstiller en primær WDS-base, skal du klikke på knappen Tilføj (+) og skrive de eksterne WDS-basers AirPort-id eller MAC-adresse.

- Hvis du indstiller en ekstern base, skal du skrive den primære WDS-bases AirPort-id eller MAC-adresse.

- Hvis du indstiller en relay-base, skal du skrive den primære WDS-bases AirPort-id eller MAC-adresse og derefter klikke på knappen Tilføj (+) for at skrive de eksterne basers AirPort-id eller MAC-adresse.

4. Brug det samme netværksnavn og den samme adgangskode til alle baserne i WDS-netværket.

5. Klik på AirPort på værktøjslinjen, klik på Trådløs, og brug den samme kanal til alle baserne i WDS-netværket.

Afkrydsningsfeltet “Tillad trådløse klienter” er valgt som standard. Hvis du fjerner hakket i afkrydsningsfeltet “Tillad trådløse klienter på denne base” og senere vil ændre indstillingerne på basen, skal du sætte et Ethernet-kabel i basens LAN-port. Du kan ikke oprette trådløs forbindelse til basen uden at omkonfigurere din base.

Hvis baserne er tilsluttet via Ethernet, kan du se, hvordan du udvider det trådløse netværks rækkevidde, i “Bruge flere baser på et Ethernet-netværk”.

### Beslægtede emner

Bruge flere baser på et Ethernet-netværk