Koti
Hakemisto

# Internet-yhteyden jakaminen

Voit asettaa tukiaseman tai Time Capsulen jakamaan yhden IP-osoitteen kaikkien verkon käyttäjien kesken käyttämällä DHCP:tä ja NAT:ia.

Jos tukiasema tai Time Capsule käyttää PPPoE:tä internet-yhteyden muodostamiseen, se jakaa jo yhden IP-osoitteen DHCP:tä ja NAT:ia käyttäen.

## Internet-yhteyden jakaminen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Syötä tarvittaessa tukiaseman salasana.

3. Osoita työkalupalkissa Internet ja sitten Internet-yhteys.

4. Valitse Yhteyden jakaminen -ponnahdusvalikosta ”Jaa julkinen IP-osoite” tai ”Jaa alue IP-osoitteita”.

Julkisen IP-osoitteen jakaminen DHCP:tä ja NAT:ia käyttäen tai IP-osoitealueen jakaminen sallii tukiaseman tai Time Capsulen antaa asiakastietokoneille IP-osoitteita dynaamisesti ja automaattisesti, mikä yksinkertaistaa tietokoneiden TCP/IP-määrittelyä.

### Tähän liittyvät aiheet

DHCP

osoitteenkääntö (NAT)