Hjem
Register

# Dele Internetforbindelsen

Du kan indstille basen eller Time Capsule til at dele en enkelt IP-adresse med alle klienterne på netværket vha. DHCP-protokollen (Dynamic Host Configuration Protocol) og NAT (Network Address Translation).

Hvis basen eller Time Capsule opretter forbindelse til Internet vha. PPPoE, deler den allerede en enkelt IP-adresse vha. DHCP og NAT.

## Du deler din Internetforbindelse på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg den enhed, du indstiller, og klik derefter på Manuel indstilling. Skriv evt. adgangskoden til basen.

3. Klik på Internet på værktøjslinjen, og klik på Internetforbindelse.

4. Vælg "Del en offentlig IP-adresse" eller "Distribuer et udsnit af IP-adresser" på lokalmenuen Deling af forbindelse.

Hvis du slår DHCP og NAT til ved at dele en enkelt IP-adresse eller distribuerer et udsnit af IP-adresser, kan basen eller Time Capsule dynamisk og automatisk tildele klientcomputere IP-adresser, hvilket forenkler TCP/IP-konfigurationen af de enkelte computere.

### Beslægtede emner

DHCP

Network Address Translation (NAT)