Hjem
Register

# Slutte en USB-harddisk til basen

Hvis basen understøtter det, kan du slutte en USB-harddisk til USB-porten på basen, hvorefter computere forbundet til netværket (trådløst eller via kabler) kan oprette forbindelse til disken og åbne, dele og lagre arkiver og data på den.

Hvis du bruger en Time Capsule, indeholder den allerede en intern AirPort-disk. Du kan slutte ekstra USB-diske til USB-porten på Time Capsule.

## Du slutter en USB-harddisk til basen eller Time Capsule på følgende måde:

Slut harddisken til USB-porten på bagsiden af enheden. Hvis du slutter et USB-samlingspunkt til enheden, kan du tilslutte flere harddiske og derefter få adgang til dem via det trådløse netværk.

AirPort-værktøj understøtter ikke formatering af diske. Formater harddisken med computeren. På en Macintosh skal du formatere harddisken med Mac OS - udvidet, også kaldet HFS Plus. På en computer med Windows skal du bruge FAT32.

Hvis du bruger en Time Capsule, kan du slette indholdet af den interne AirPort-disk fra vinduet Disk i AirPort-værktøj.

Du ser oplysninger om harddisken ved at åbne AirPort-værktøj, vælge basen og derefter vælge Base > Manuel indstilling. Skriv evt. adgangskoden til basen. Klik på Diske på værktøjslinjen.

Du kan indstille adgangstilladelser til harddisken og give den et arbejdsgruppenavn i vinduet Arkivdeling.

Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

### Beslægtede emner

fælles USB-enheder

brugerkonti