Hjem
Register

# Indstille basen eller Time Capsule til at bruge Bonjour

Bonjour, der også beskrives som netværk uden konfiguration, er en netværksteknologi, som gør det muligt for forskellige enheder at finde hinanden automatisk uden konfiguration eller netværksindstilling.

Nogle versioner af AirPort Extreme-basen og alle versioner af Time Capsule understøtter brug af Bonjour til at vise tjenester på Internet. Det kræver, at du bruger et dynamisk DNS-værtsnavn (eller et dynamisk, globalt værtsnavn) og en adgangskode, som du har fået af Internetudbyderen eller netværksadministratoren.

Hvis du tildeler din trådløse AirPort-enhed et dynamisk globalt værtsnavn, kan du få adgang til enheden uden for det aktuelle lokalnetværk, selvom den offentlige IP-adresse af og til ændres.

Når du har dine kontooplysninger, skal du følge disse instruktioner til at skrive oplysningerne i AirPort-værktøj.

## Du angiver dynamiske DNS-oplysninger på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg enheden på listen, og klik på Manuel indstilling. Skriv om nødvendigt adgangskoden.

3. Klik på Base eller Time Capsule, og klik derefter på Rediger ud for navnefeltet.

4. Vælg “Brug dynamisk globalt værtsnavn”, og skriv dine kontooplysninger.

Spørg Internetudbyderen eller netværksadministratoren, hvis du vil have flere oplysninger om understøttelse af Bonjour.