Koti
Hakemisto

# Yhteyden muodostaminen internetiin PPPoE:tä käyttäen

Jotkin DSL- tai kaapelimodeemeita käyttävät internet-palveluntarjoajat edellyttävät PPPoE:n käyttöä internet-yhteyden muodostamiseen.

Jos käytät DSL- tai kaapelimodeemia, varmista ennen käyttöönottoa, että se on liitetty puhelin- tai kaapelipistokkeeseen ja langattoman laitteen WAN-porttiin.

Avaa AirPort-työkalu, valitse käyttöönotettava laite ja osoita Määrittely käsin. Kirjoita tarvittaessa salasana. Osoita työkalupalkissa Internet ja sitten Internet-yhteys. Valitse Yhdistä käyttäen -ponnahdusvalikosta PPPoE.

AirPort-työkalu sijaitsee Macissa Ohjelmat/Lisäohjelmat-kansiossa ja Windows-tietokoneessa kohdassa Käynnistä > Kaikki ohjelmat > AirPort.

## Tukiaseman asettaminen käyttämään PPPoE:tä:

1. Syötä käyttäjätunnus, salasana ja mahdolliset muut internet-palveluntarjoajalta saamasi tiedot.

   Kun asetat tukiaseman tai Time Capsulen muodostamaan yhteyden PPPoE:tä käyttäen, laite saa IP-osoitteen palveluntarjoajalta automaattisesti ja käyttää DHCP:tä ja NAT:ia IP-yhteyden jakamiseen langattomassa verkossa oleville tietokoneille.

2. Valitse Yhteys-ponnahdusvalikosta Aina päällä, Automaattinen tai Manuaalinen.

- Jos valitset Aina päällä, langaton laite pysyy yhteydessä modeemiin ja internetiin niin pitkään kuin modeemi on päällä.

- Jos valitset Yhteys-ponnahdusvalikosta Automaattinen tai Manuaalinen, valitse Katkaise jos käyttämättä -ponnahdusvalikosta aikaraja, kuten 10 minuuttia. Jos et käytä internet-ohjelmaa, kun aika on kulunut umpeen, internet-yhteys katkaistaan.

- Jos valitset Automaattinen, langaton laitteesi yhdistää modeemiin ja sitä kautta internetiin, kun käytät ohjelmaa, joka tarvitsee internet-yhteyttä, kuten sähköposti-, pikaviesti- tai selainohjelmaa.

- Jos valitset Manuaalinen, sinun on yhdistettävä modeemi internetiin kun käytät ohjelmaa, joka tarvitsee internet-yhteyttä.

3. Nollaa langaton laite näillä uusilla asetuksilla osoittamalla Päivitä.

Jos verkkoselain raportoi yhteysvirheestä, kun yrität käyttää internetiä, odota kunnes tietokone on yhteydessä AirPort-verkkoon ja varmista, että verkko on yhteydessä internetiin.

Voit tarkistaa yhteydet käyttämällä Macin valikkorivillä olevaa langattoman yhteyden tilasymbolia tai Windows-tietokoneissa ilmoitusalueella olevaa langattoman verkon kuvaketta.

### Tähän liittyvät aiheet

Langattoman AirPort-laitteen käyttöönotto

PPPoE