Hjem
Register

# Styre kvaliteten ved streaming af lyd og video

Hvis der er lyd- og video-streamingservere eller andre programmer med multicastfunktioner i AirPort-netværket, kan du bestemme overførselskvaliteten ved at indstille multicasthastigheden.

## Du indstiller multicasthastigheden på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Marker den enhed, du indstiller, og klik derefter på Manuel indstilling. Skriv om nødvendigt adgangskoden.

3. Klik på AirPort på værktøjslinjen, og klik på Trådløs.

4. Klik på Indstillinger til trådløst netværk, og vælg en hastighed på lokalmenuen Multicasthastighed.

Hvis du vælger en høj multicasthastighed, modtages data kun af klienter inden for netværkets rækkevidde, hvis de kan modtage data med den valgte hastighed.

Du kan også indstille multicasthastigheden til 1 mbps (megabit pr. sekund), hvis du vil udvide netværkets rækkevidde.