Koti
Hakemisto

# Langattoman verkon suojaaminen WPA2:lla

AirPort tukee kahta WPA2-tilaa: Enterprise-tilaa, joka käyttää käyttäjien todentamiseen RADIUS-palvelinta, ja Personal-tilaa, joka ei vaadi RADIUS-palvelinta.

Enterprise-tila on suunniteltu laajemmalle verkolle, jonka määrittelystä ja ylläpidosta huolehtivat yleensä IT-alan ammattilaiset. WPA Enterprise -verkon luomista varten on ensin luotava 802.1x-yhteys. 802.1X-yhteys edellyttää todentamisprotokollaa, kuten TTLS:aa, LEAP:ia tai PEAP:ia. Se vaatii myös todentamispalvelimen verkkokäyttäjien valtuutuksien ja sertifikaattien hallintaan.

Lisätietoja WPA Enterprise -verkosta ja ohjeita sen käyttöönottoon saat osoittamalla alla olevaa linkkiä.

WPA2 Enterprise -verkon käyttöönotto

Personal-tila on tarkoitettu kotiverkkoihin tai pieniin yritysverkkoihin, joissa lähes kuka tahansa käyttäjä voi määritellä sen ja ylläpitää sitä. Personal-tila ei vaadi erillistä todentamispalvelinta. Liittyäkseen verkkoon verkon käyttäjien tarvitsee yleensä vain kirjoittaa käyttäjätunnus ja salasana.

## WPA2 Personal -verkon määritteleminen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Kirjoita tarvittaessa salasana.

3. Osoita työkalupalkissa AirPort ja sitten Langaton.

4. Jos haluat WPA- ja WPA2-yhteensopivien tietokoneiden liittyvän verkkoon, valitse Langaton suojaus -ponnahdusvalikosta WPA/WPA2 Personal. Jos haluat vain WPA2-yhteensopivien tietokoneiden liittyvän verkkoon, valitse WPA2 Personal.

5. Syötä 8 - 63 ASCII-merkkiä pitkä salasana.