Hjem
Register

# Oprette forbindelse til basen udefra vha. PPP

Hvis du bruger en snehvid AirPort-base med to Ethernet-porte eller en AirPort Extreme-base med indbygget modem, og basens modem er forbundet med et telefonstik, kan du ringe til basen fra en ekstern computer og få adgang til dit AirPort-netværk.

Når du opretter forbindelse til basen udefra, kan du få adgang til AirPort-netværket, inklusive de computere der er forbundet med netværket vha. Ethernet. Hvis basen er forbundet med Internet via et DSL- eller kabelmodem, kan du også oprette forbindelse til Internet.

## Du indstiller ekstern adgang til basen på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg basen, og klik på Manuel indstilling. Skriv evt. adgangskoden til basen.

3. Klik på Netværk, vælg afkrydsningsfeltet Slå PPP-opkald til, og klik på Konfigurer.

4. Skriv dit brugernavn og din adgangskode, antal ringesignaler før svar og andre indstillinger.

Da du indstiller basen til at besvare indgående opkald, bør du overveje at bruge en dedikeret telefonlinje til basen. Andre opkald på samme linje kan få AirPort-basens modem til at afbryde forbindelsen.

Bemærk: Hvis du opretter forbindelse til Internet vha. basens indbyggede modem, kan du ikke slå PPP-opkald til.