Koti
Hakemisto

# Langattoman asiakkaan lisääminen 802.11n-verkkoon

Jos käytät 802.11n:ää tukevaa AirPort-tukiasemaa tai Time Capsulea, ja verkkosi on salasanasuojattu WPA Personalilla tai WPA/WPA2 Personalilla, voit tarjota asiakkaille mahdollisuuden liittyä verkkoon ilman verkon salasanan syöttämistä.

Kun sallit asiakkaille pääsyn verkkoon, asiakkaan nimi ja MAC-osoite (tai AirPort-tunnus) tallennetaan AirPort-työkalun pääsynhallintaluetteloon, kunnes ne poistetaan luettelosta. Voit antaa myös 24 tunnin käyttöluvan, jonka jälkeen asiakas ei voi enää käyttää verkkoa.

Tarjotessasi asiakasyhteyden langattomaan verkkoosi asiakkaan ei tarvitse syöttää verkon salasanaa.

## Asiakkaan verkonkäytön salliminen:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Kirjoita tarvittaessa salasana.

3. Valitse Tukiasema > Lisää langattomia asiakkaita.

4. Valitse asiakkaiden käyttämä verkkoonliittymistapa:

- Valitse PIN-koodi, jos verkkoon liittyvän asiakkaan täytyy antaa 8-numeroinen luku.

- Valitse ”Ensimmäinen yritys”, jos verkkoon seuraavaksi liittymistä yrittävä asiakas saa liittyä verkkoon.

- Valitse ”Rajoita asiakkaan pääsy 24 tuntiin”, jos haluat tarjota pääsyn verkkoon vain vuorokaudeksi. Jos et valitse tätä valintaa, asiakkaalla on pääsy verkkoon kunnes poistat asiakkaan nimen luettelosta.

Voit poistaa asiakkaan osoittamalla AirPort-työkalun työkalupalkissa ”AirPort”, ”Käytön valvonta”, valitsemalla asiakkaan nimen ja osoittamalla poistopainiketta (-). Laite pitää päivittää, kun asiakas on poistettu luettelosta.