Koti
Hakemisto

# Profiilien käyttäminen

Jotkin AirPort-tukiasemien versiot ja Time Capsule voivat tallentaa jopa viisi määrittelyä, joita kutsutaan profiileiksi. Profiili sisältää tukiaseman asetukset, kuten käyttäjätunnukset ja salasanat ja verkkomäärittelyt, kuten tavan jolla tukiasema muodostaa internet-yhteyden.

Profiilien käyttäminen voi olla hyödyllistä, jos siirrät laitetta paikasta toiseen. Esimerkiksi, voit käyttää yhtä profiilia tukiasemalle tai Time Capsulelle kotona, jossa muodostat internet-yhteyden PPPoE:n avulla. Voit käyttää toista profiilia työpaikalla, jossa muodostat internet-yhteyden DHCP:n avulla.

Luodessasi uuden profiilin kopio nykyisistä asetuksista tallennetaan nykyiseen profiiliin. Voit lisätä profiilin, muuttaa profiilin asetuksia ja päivittää sitten laitteen uusilla asetuksilla.

Avaa AirPort-työkalu, valitse laite, johon profiilit lisätään, ja osoita Määrittely käsin. Kirjoita tarvittaessa salasana.

AirPort-työkalu sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

## Profiilin luominen ja muokkaus:

1. Valitse Tukiasema-valikosta Hallinnoi profiileja.

2. Tee jokin seuraavista:

- Macilla voit kopioida tukiaseman nykyiset asetukset osoittamalla lisäyspainiketta (+). Anna kopiolle nimi, esimerkiksi ”Toimisto”, ja tee tukiasemaan tarvittavat muutokset sen mukaan, miten käytät sitä.

- Windows-tietokoneella valitse luettelosta profiili ja osoita Monista. Anna kopiolle nimi, esimerkiksi ”Toimisto”, ja osoita Valmis. Tee tukiasemaan tarvittavat muutokset sen mukaan, miten käytät sitä.

3. Tallenna muutokset ja vaihda käyttämään niitä osoittamalla Päivitä.

Kun haluat vaihtaa määriteltyjen profiilien välillä, valitse AirPort-työkalun alareunassa olevasta Profiilin-ponnahdusvalikosta haluamasi profiili ja osoita Päivitä.

### Tähän liittyvät aiheet

profiilit