Hjem
Indeks

# Gi basestasjonen eller Time Capsule-enheten et navn og et passord

Gi den trådløse enheten et navn slik at du kan gjenkjenne den i et nettverk med flere enheter. Dette gjør det enkelt å finne tilbake til enheten. Navnet på den trådløse enheten vises i listen på venstre side i AirPort-verktøy. Du kan også beskytte den trådløse enheten med et passord. Dette sikrer at kun personer som kjenner passordet, kan endre basestasjonens innstillinger.

Kontakt- og plasseringsinformasjonen kan være nyttig hvis du bruker SNMP (SNMP = Simple Network Management Protocol) til å kontrollere enhetens aktivitet.

Velg «Tillat konfigurering via WAN» hvis du vil konfigurere trådløse enheter via Ethernet WAN-porten. Dette gjør det mulig å endre innstillinger via et nettverk. Hvis den trådløse enheten har støtte for bruk av kontoer med domenenavntjeneste, kan du markere avkrysningsruten «Tillat konfigurering via Internett ved hjelp av Bonjour» for å gjøre basestasjonen tilgjengelig over Internett.

Hvis du har tilgang til en nettverkstidtjener, enten på ditt eget nettverk eller over Internett, kan du markere avkrysningsruten «Still inn tid automatisk» og velge en nettverkstidtjener. Hvis enheten har støtte for det, kan du også velge en tidssone fra lokalmenyen. Dette sikrer at enheten har riktige tidsinnstillinger, noe som er viktig når du kontrollerer logger.

### Beslektede emner

Konfigurere en trådløs AirPort-enhet