Hjem
Register

# Dele en USB-harddisk på netværket

Hvis basen understøtter det, kan du slutte en USB-harddisk til USB-porten på basen, hvorefter computere forbundet til netværket (trådløst eller via kabler) kan oprette forbindelse til disken og åbne, dele og lagre arkiver og data på den.

Slut harddisken til USB-porten på bagsiden af basen. Åbn AirPort-værktøj, vælg basen, og vælg Base > Manuel indstilling. Skriv om nødvendigt adgangskoden. Klik på Diske på værktøjslinjen.

Bemærk: Hvis du bruger en Time Capsule, behøver du ikke at oprette forbindelse til en ekstern USB-disk. Time Capsule leveres med en intern AirPort-disk. Brug følgende instruktioner til at indstille diskdeling på Time Capsule eller på den harddisk, der er sluttet til basen.

AirPort-værktøj ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

## Du indstiller deling af diske på følgende måde:

1. Klik på Arkivdeling.

2. Vælg “Med en adgangskode til en disk” eller “Med en adgangskode til en base”, hvis du vil beskytte den fælles disk med en adgangskode, eller vælg “Med konti”, hvis du vil beskytte disken vha. konti.

   Hvis du vælger at bruge konti, skal du klikke på Konfigurer konti. Klik derefter på knappen Tilføj (+), og skriv et navn og en adgangskode til hver bruger, som skal bruge disken.

3. Vælg “Ikke tilladt”, “Skrivebeskyttet” eller “Læse og skrive” på lokalmenuen Gæsteadgang til AirPort-diske for at give gæster adgang til disken.

   Gæster vil få adgang til harddisken, men ikke til brugerkontiene.

4. Vælg afkrydsningsfeltet "Del diske via Ethernet WAN-porten", hvis du vil sikre ekstern adgang til disken via WAN-porten.

Hvis du slutter et USB-samlingspunkt til basen, kan du tilslutte flere harddiske og få adgang til dem via det trådløse netværk.

### Beslægtede emner

fælles USB-enheder

brugerkonti