Hjem
Register

# Indstille DHCP-muligheder til basen eller Time Capsule

Hvis du har indstillet basen eller Time Capsule til at bruge DHCP, så den giver computere og enheder på det trådløse netværk IP-adresser, kan du vælge det udsnit af IP-adresser, enheden skal bruge, bestemme hvor længe en computer skal have en gyldig IP-adresse, skrive en velkomst og reservere bestemte IP-adresser til bestemte computere, der opretter forbindelse til netværket.

Åbn AirPort-værktøj (ligger i mappen Hjælpeprogrammer i mappen Programmer på en Mac og i Start > Alle programmer > AirPort på en computer med Windows), vælg enheden på listen, og klik derefter på Manuel indstilling. Skriv om nødvendigt adgangskoden. Klik på Internet på værktøjslinjen, og klik på DHCP.

## Du kan angive følgende DHCP-indstillinger:

- Vælg et udsnit af IP-adresser på lokalmenuen DHCP-udsnit. Vælg 10.0, 192.168 eller 172.16, og angiv derefter den første og sidste adresse i felterne "DHCP-adresser starter med" og "DHCP-adresser slutter med", afhængigt af hvilke adresser basen skal bruge.

- Skriv et tal i feltet DHCP-lease, og vælg derefter minutter, timer eller dage på lokalmenuen.

- Skriv en velkomst i feltet DHCP-meddelelse. Denne meddelelse vises, når en computer opretter forbindelse til netværket.

- Hvis du vil levere bestemte IP-adresser til bestemte computere på det trådløse netværk, skal du klikke på Tilføj (+) under listen DHCP-reservationer og derefter følge instruktionerne på skærmen for at give reservationen et navn. Reserver adressen vha. MAC-adresser eller ID til DHCP-klient. Hvis du vælger MAC-adresse, skal du klikke på Fortsæt og skrive MAC-adressen og en bestemt IP-adresse.

Hvis netværket er indstillet til at bruge en Lightweight Directory Access Protocol-server (LDAP), kan du skrive adressen på serveren i feltet LDAP-server, hvorefter computere på netværket vil have adgang til den.

### Beslægtede emner

DHCP