Hjem
Register

# Indstille et gæstenetværk

Når du indstiller et gæstenetværk, bliver en del af Internetforbindelsen reserveret til “gæster”, dvs. trådløse klienter, som kan oprette forbindelse til gæstenetværket og Internet uden at få adgang til dit private netværk.

Hvis der er indstillet fælles enheder på klientcomputerne, kan gæsterne også kommunikere med hinanden.

Den trådløse Apple-enhed skal være indstillet til at dele sin offentlige IP-adresse.

## Du indstiller et gæstenetværk på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg den trådløse enhed, som du vil indstille et gæstenetværk på, og klik derefter på Fortsæt.

   Brug indstillingsassistent til at indtaste de indstillinger, du vil bruge til enheden og det private netværk.

3. Gæstenetværket har som standard navnet XXX Guest Network, hvor XXX er navnet på dit private netværk. Du kan ændre navnet på gæstenetværket ved at skrive et nyt navn i feltet “Slå gæstenetværk til”.

4. Skriv en adgangskode til gæstenetværket, eller vælg Ingen på lokalmenuen “Sikkerhed til gæstenetværk”.

5. Klik på Fortsæt for at færdiggøre indstillingerne i indstillingsassistenten, og klik derefter på Opdater.

Hvis du vil tillade gæstecomputere at kommunikere med hinanden, skal du sørge for, at der er indstillet delingstjenester på klientcomputerne. Vælg den trådløse enhed i AirPort-værktøj, og klik på Manuel indstilling. Klik på AirPort på værktøjslinjen, klik på Gæstenetværk, og vælg derefter “Giv klienter på gæstenetværket mulighed for at kommunikere med hinanden”.