Hjem
Indeks

# Dirigere nettverkstrafikk til bestemte datamaskiner på nettverket

For å sikre at forespørsler rutes riktig til en web-, AppleShare- eller FTP-tjener eller en bestemt datamaskin på nettverket må du etablere en permanent IP-adresse til tjeneren eller datamaskinen, og du må oppgi informasjon om innkommende porttilordning for AirPort-basestasjonen eller Time Capsule-enheten.

## Slik angir du innstillinger for innkommende porttilordning:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på Avansert i verktøylinjen, og klikk deretter på Porttilordning.

4. Klikk på Legg til-knappen (+), og velg en tjeneste fra Tjeneste-lokalmenyen (for eksempel Personlig fildeling).

5. Skriv inn IP-adressen til tjeneren i Privat IP-adresse-feltet.

Hvis du vil bruke porttilordning, må du konfigurere TCP/IP manuelt på maskinen som fungerer som web-, AppleShare- eller FTP-tjener.

### Beslektede emner

porttilordning

NAT (Network Address Translation)