Hjem
Register

# Slette en Time Capsule-disk

Hvis du bruger en Time Capsule, kan du bruge AirPort-værktøj til at slette dens disk.

Du kan vælge følgende sikkerhedsniveauer, når du sletter den interne AirPort-disk:

Hurtig sletning (ikke sikker) Hurtig sletning sletter biblioteksoplysninger fra disken, så der ikke længere er adgang til dataene. Dataene bliver på disken, indtil de overskrives med nye data. Da dataene kan gendannes, er denne mulighed det mindst sikre.

Slet data med nuller Vælg denne mulighed, hvis du vil overskrive alle dataene på disken med nuller. Denne mulighed giver god databeskyttelse på kort tid. Da der skrives til hele disken, tager det længere tid end med Hurtig sletning.

Slet 7 gange Denne mulighed skriver nuller på hele disken 7 gange. Denne mulighed giver en meget sikker sletning af data og tager 7 gange så lang tid som muligheden Slet data med nuller.

Slet 35 gange Vælg denne mulighed for at få den mest sikre sletning af disken. Denne mulighed skriver nuller til hele disken 35 gange. Det er den mest sikre mulighed og tager 35 gange så lang tid som muligheden Slet med nuller.

## Du sletter den interne AirPort-disk i Time Capsule på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg den Time Capsule, der indeholder den interne AirPort-disk, som du vil slette, og klik derefter på Manuel indstilling.

3. Klik på Diske på værktøjslinjen, vælg den interne AirPort-disk, og vælg derefter Slet disk på lokalmenuen.

4. Giv disken et navn, vælg et sikkerhedsniveau på lokalmenuen Sikker sletning, og klik derefter på Slet.

Statusindikatoren på Time Capsule blinker orange, mens disken slettes. Du kan ikke ændre indstillinger, opdatere firmware eller genstarte Time Capsule, før disken er slettet og igen er tilgængelig.