Hjem
Indeks

# Konfigurere et WPA2 Enterprise-nettverk

Konfigurering av et WPA2 Enterprise-nettverk krever konfigurering av en RADIUS-tjener for håndtering og validering av nettverksbrukernes akkreditiver, for eksempel brukernavn, passord og brukersertifikater. I dokumentasjonen som fulgte med RADIUS-tjeneren, finner du informasjon om hvordan du konfigurerer den. Når tjeneren er konfigurert, utfører du trinnene nedenfor for å konfigurere et WPA2 Enterprise-nettverk.

## Slik konfigurerer du et WPA2 Enterprise-nettverk:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på AirPort i verktøylinjen, og klikk deretter på Trådløst.

4. Velg WPA/WPA2 Enterprise eller WPA2 Enterprise fra Trådløssikkerhet-lokalmenyen, avhengig av hva slags basestasjon du konfigurerer og av kompatibiliteten til de trådløse klientmaskinene som skal koble seg til nettverket.

5. Klikk på Konfigurer RADIUS, og skriv inn IP-adresse, delt hemmelighet (eller passord) og port for de primære og sekundære RADIUS-godkjenningstjenerne.

### Beslektede emner

WPA (Wi-Fi Protected Access)