Hjem
Indeks

# Slette en Time Capsule-disk

Hvis du bruker Time Capsule, kan du bruke AirPort-verktøy til å slette innholdet på disken.

Du kan velge følgende sikkerhetsnivåer når du sletter innholdet på den interne AirPort-disken:

Hurtigsletting (ikke sikker): Hurtigsletting fjerner mappeinformasjon fra harddisken slik at dataene ikke er tilgjengelig lenger. Dataene forblir på harddisken til de blir overskrevet av andre data. Fordi data kan gjenopprettes, er dette det minst sikre valget.

Overskriv data med nullverdier: Velg dette hvis du vil overskrive alle dataene på harddisken, med nullverdier. Dette valget gir god databeskyttelse på kortest mulig tid. Dette valget skriver til hele harddisken, og tar derfor lenger tid enn Hurtigsletting.

7 ganger sletting: Dette valget overskriver hele harddisken med nullverdier, sju ganger. 7 ganger sletting gir en svært sikker datasletting og tar sju ganger så lang tid som Overskriv data med nullverdier-valget.

35 ganger sletting: Dette er det sikreste valget for sletting av innhold på disken. Dette valget overskriver hele disken med nullverdier, 35 ganger. Det er det sikreste valget, og tar 35 ganger så lang tid som Overskriv data med nullverdier-valget.

## Slik sletter du innholdet på den interne AirPort-disken i Time Capsule:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker Time Capsule-enheten som inneholder den interne AirPort-disken du vil slette innholdet på. Deretter klikker du på Manuell konfigurering.

3. Klikk på Disker i verktøylinjen, marker den interne AirPort-disken, og velg deretter Slett disk fra lokalmenyen.

4. Oppgi et navn for disken, velg et sikkerhetsnivå fra Sikker sletting-lokalmenyen, og klikk deretter på Slett.

Time Capsule-statuslyset blinker gult mens innholdet på disken blir slettet. Du vil ikke kunne endre innstillingene, oppdatere firmware eller starte Time Capsule på nytt, før innholdet på harddisken har blitt slettet og harddisken har blitt tilgjengelig igjen.