Koti
Hakemisto

# Jos AirPort-verkossa on häiriöitä

Jos koulussa tai työpaikalla on useita AirPort-verkkoja ja yhdessä niistä esiintyy häiriöitä, sinun on ehkä muutettava sen käyttämää kanavaa.

Kun tukiasema tai Time Capsule kytketään pistorasiaan, AirPort-ohjelmisto valitsee oletusarvoisesti parhaan käytettävissä olevan kanavan. Jos tukiasemassa tai Time Capsulessa on häiriöitä, yritä vaihtaa sen käyttämää kanavaa.

Jos käytät AirPort Extremeä 5 gigahertsin (GHz) taajuudella, et voi vaihtaa sen käyttämää kanavaa.

## 2,4 GHz verkon kanavan vaihtaminen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Syötä tarvittaessa tukiaseman salasana.

3. Osoita työkalupalkissa AirPort ja sitten Langaton.

4. Valitse Kanava-ponnahdusvalikosta uusi kanava.

Lähellä olevien langattomien laitteiden tulisi olla vähintään viiden kanavan päässä toisistaan. Esimerkiksi, jos laite A on asetettu kanavalle 1, laite B tulisi asettaa kanavalle 6 tai 11.

AirPort-verkon tietokoneet hakevat automaattisesti laitteen käyttämän kanavan. Jos vaihdat laitteen kanavaa, sinun ei tarvitse vaihtaa langattomaan verkkoon yhteydessä olevien tietokoneiden kanavaa.

### Tähän liittyvät aiheet

häiriöt