Hjem
Indeks

# Passordbeskytte det trådløse nettverket

Hvis du vil beskytte kommunikasjonen som foregår på det trådløse nettverket, kan du slå på datakryptering på AirPort-basestasjonen eller Time Capsule-enheten. Brukere som kobler seg til det trådløse nettverket, blir bedt om å oppgi et passord eller brukernavn og passord.

Du kan bruke forskjellige typer passord til å beskytte nettverket. Hvilken type du kan bruke, er avhengig av hva slags enhet du bruker og hva slags trådløsteknologi maskinene som skal kobles til nettverket, bruker.

WEP: Hvis basestasjonen har støtte for det, velger du dette alternativet og skriver inn et passord for å beskytte nettverket med et WEP-passord (WEP = Wireless Equivalent Privacy). Noen AirPort Extreme-basestasjoner og AirPort Express-basestasjoner støtter 40- og 128-bits kryptering. Hvis du vil ha best mulig kompatibilitet, velger du «40-bits WEP» fra lokalmenyen Trådløs sikkerhet. Hvis maksimal WEP-sikkerhet er viktigst, velger du «128-bits WEP».

Hvis du velger 128-bits kryptering, vil kun maskiner med trådløse nettverkskort som støtter 128-bits kryptering kunne koble seg til nettverket. Hvis du velger 40-bits-kryptering, vil maskiner med trådløse nettverkskort som støtter 40- eller 128-bits kryptering, kunne koble seg til nettverket, men kun med 40-bits-kryptering.

WPA/WPA2 Personal: Velg dette alternativet hvis du vil beskytte nettverket med Wi-Fi Protected Access. Velg Passord, og angi et passord på mellom 8 og 63 ASCII-tegn, eller velg Forhåndsdelt nøkkel og angi et passord med nøyaktig 64 heksadesimale tegn. Maskiner som bruker WPA eller WPA2 kan koble seg til nettverket.

WPA2 Personal: Velg dette alternativet hvis du vil beskytte nettverket med Wi-Fi Protected Access og nettverket kun skal kunne brukes av maskiner med WPA2.

WPA/WPA2 Enterprise: Velg dette alternativet hvis du oppretter et nettverk som bruker en godkjenningstjener, for eksempel en RADIUS-tjener (RADIUS = Remote Authentication Dial-In User Service). Oppgi IP-adressen og portnummeret til den primære og den sekundære tjeneren, og oppgi en «delt hemmelighet», det vil si passordet til tjeneren. Velg dette alternativet hvis nettverket skal kunne brukes både av maskiner med WPA og WPA2.

WPA2 Enterprise: Velg dette alternativet hvis du oppretter et nettverk som bruker en godkjenningstjener, og nettverket kun skal kunne brukes av maskiner med WPA2.

WEP (Transitional Security Network): Velg dette alternativet hvis nettverket skal kunne brukes både av maskiner med WEP og WPA/WPA2. Bruk et passord på nøyaktig 13 tegn.

## Slik passordbeskytter du det trådløse nettverket:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker den trådløse enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på AirPort i verktøylinjen, og klikk deretter på Trådløst.

4. Velg et passordformat fra lokalmenyen Trådløssikkerhet.

5. Angi passordet alle brukere må oppgi for å få tilgang til det trådløse nettverket.

Hvis du velger Ingen fra lokalmenyen Trådløssikkerhet, blir nettverket tilgjengelig for alle som er innenfor nettverkets rekkevidde.

Hvis du vil vite mer om WPA Personal og WPA Enterprise, klikker du på en av koblingene nedenfor.

### Beslektede emner

sikkerhetsfunksjonene i AirPort

WPA (Wi-Fi Protected Access)