Hjem
Indeks

# Bruke Back to My Mac på AirPort-nettverket

Hvis du har en MobileMe-konto, kan du bruke Back to My Mac for å få tilgang til AirPort-basestasjonen eller Time Capsule. Du kan bruke tilgangen til basestasjonen eller Time Capsule-enheten til å overvåke nettverket eller til å endre innstillinger for basestasjonen eller Time Capsule-enheten.

Du kan også få tilgang til harddisken som er innebygd i Time Capsule-enheten, eller en ekstern USB-harddisk som er koblet til basestasjonen eller Time Capsule-enheten.

## Slik konfigurerer du Back to My Mac:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker basestasjonen eller Time Capsule-enheten i listen, og klikk deretter på Manuell konfigurering. Oppgi basestasjons- eller Time Capsule-passordet hvis du blir bedt om det.

3. Klikk på Avansert i verktøylinjen, og klikk deretter på MobileMe.

4. Oppgi MobileMe-kontonavn og -passord.