Koti
Hakemisto

# Verkon nimen kätkeminen

Kun luot suljetun verkon AirPort-tukiasemaa tai Time Capsulea käyttäen, verkon nimi pidetään piilossa langattomia verkkoja etsiviltä tietokoneilta. Käyttäjien on AirPort-verkkoon liittyäkseen annettava verkon tarkka nimi ja mahdollisesti myös salasana. Sekä verkon nimessä että salasanassa erotetaan isot ja pienet kirjaimet toisistaan. Suljettu verkko voi tehdä verkosta turvallisemman.

## Suljetun verkon luominen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Kirjoita tarvittaessa salasana.

3. Osoita työkalupalkissa AirPort ja sitten Langaton.

4. Osoita Langattoman verkon valinnat ja valitse Luo suljettu verkko -valintaneliö.

Kun haluat liittyä suljettuun verkkoon, valitse valikkorivin AirPort-tilavalikosta Muu ja syötä verkon nimi ja tarvittaessa salasana. Jos et tiedä verkon nimeä tai salasanaa, ota yhteyttä verkon ylläpitäjään.

### Tähän liittyvät aiheet

AirPortin tietoturva