Hjem
Indeks

# Angi innstillinger i valg for AirPort-verktøy

Konfigurer basestasjonen eller Time Capsule-enheten i AirPort-valg slik at du får beskjed om tilgjengelige oppdateringer. Du kan også konfigurere basestasjonen slik at du får beskjed hvis det oppstår problemer og slik at du får instruksjoner til å løse problemene.

## Slik stiller du inn AirPort-valg:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Velg Valg fra menyen AirPort-verktøy hvis du har en Macintosh-maskin eller fra Fil-menyen hvis du har en Windows-maskin.

3. Velg blant følgende alternativer:

- Marker «Søk etter oppdateringer når AirPort-verktøy startes» for å kontrollere om det har kommet programvare- eller firmwareoppdateringer på Apple-webstedet automatisk hver gang du åpner AirPort-verktøy.

- Marker avkrysningsruten «Søk etter oppdateringer», og velg et tidsintervall fra lokalmenyen, for eksempel ukentlig, for å søke etter programvare- og firmwareoppdateringer i bakgrunnen. AirPort-verktøy åpnes når oppdateringer blir tilgjengelig.

- Marker «Overvåk problemstatus for trådløse AirPort-enheter» for å finne ut av problemer som kan føre til at lyset på basestasjonen blinker gult. Når du har markert denne avkrysningsruten, vil AirPort-verktøy åpnes hvis det oppstår et problem, og du vil få informasjon som kan gjøre det enklere å løse problemet. Dette valget overvåker alle basestasjonene i nettverket.

- Marker «Overvåk kun trådløse AirPort-enheter jeg har konfigurert» hvis du vil begrense antallet basestasjoner som overvåkes, til de som er konfigurert med den datamaskinen du bruker.

- Marker «Overvåk trådløse AirPort-enheter via Internett ved hjelp av Bonjour» hvis du vil overvåke de trådløse enhetene eksternt.

Overvåking av trådløse Airport-enheter for å finne ut av problemer krever en AirPort Extreme-basestasjon som har støtte for AirPort-basestasjonsfirmware 7.0 eller nyere og AirPort-verktøy 5.2 eller nyere.