Hjem
Indeks

# Legge til en trådløs klient i 802.11n-nettverket

Hvis du bruker en Time Capsule-enhet eller en AirPort-basestasjon som støtter 802.11n og nettverket er passordbeskyttet ved hjelp av WPA Personal eller WPA/WPA2 Personal, kan du gi trådløse klienter tilgang til nettverket uten at de trenger å oppgi nettverkspassordet.

Når du gir en klient tilgang til nettverket, oppbevares klientens navn og trådløse MAC-adresse (eller AirPort-ID) i tilgangskontrollisten i AirPort-verktøy til du fjerner klienten fra listen. Du kan også gi tilgang i 24 timer. Når det har gått 24 timer, vil ikke klienten lenger ha tilgang til nettverket.

Når du gir en klient tilgang til det trådløse nettverket, trenger ikke klienten å oppgi nettverkspassordet.

## Slik gir du en klient tilgang til AirPort-nettverket:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Velg Basestasjon > Legg til trådløse klienter.

4. Velg hvordan du vil at klienten skal ha tilgang til nettverket:

- Velg PIN for å angi det åttesifrede tallet som må oppgis av klienten som ber om tilgang.

- Velg «Første forsøk» for å gi nettverkstilgang til den neste klienten som forsøker å koble seg til nettverket.

- Velg «Begrens klientens tilgang til 24 timer» hvis du vil gi kun ett døgns tilgang til nettverket. Hvis du ikke ser dette valget, vil klienten ha tilgang til nettverket til du fjerner klientnavnet fra listen.

Hvis du vil fjerne klienten, klikker du først på AirPort i verktøylinjen i AirPort-verktøy og deretter på Tilgangskontroll. Marker navnet på klienten, og klikk deretter på Slett-knappen (-). Du må oppdatere enheten etter at du har fjernet en klient fra listen.