Koti
Hakemisto

# Tukiaseman tai Time Capsulen määrittäminen käyttämään Bonjouria

Bonjour on määrittelyjä tarvitsematon verkkotekniikka, jonka avulla laitteet löytävät toisensa ilman käyttäjän tekemiä määrittelyitä tai verkkoasetuksia.

Jotkin AirPort-tukiasemat ja Time Capsule tukevat pavelujen mainostamista internetin välityksellä Bonjourilla. Tämä edellyttää dynaamisen DNS-palvelinnimen (tai dynaamisen globaalin palvelinnimen) ja internet-palveluntarjoajalta tai verkon ylläpitäjältä saamasi salasanan käyttöä.

Jos annat langattomalle AirPort -laitteelle dynaamisen globaalin palvelinnimen, voit käyttää laitetta lähiverkon ulkopuolelta, vaikka julkinen IP-osoite muuttuisi säännöllisesti.

Kun olet saanut tilitiedot, noudata näitä ohjeita tietojen syöttämiseksi AirPort-työkaluun.

## Dynaamisen DNS:n tietojen syöttäminen:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse laite luettelosta ja osoita Määrittely käsin. Kirjoita tarvittaessa salasana.

3. Osoita Tukiasema tai Time Capsule ja osoita nimikentän vieressä Muokkaa.

4. Valitse ”Käytä dynaamista globaalia palvelinnimeä” ja syötä sitten tilin tiedot.

Jos tarvitset lisätietoja Bonjour-tuesta, ota yhteyttä palveluntarjoajaan tai verkon ylläpitäjään.