Koti
Hakemisto

# AirPort-työkalun asetusten tekeminen

Käytä AirPort-työkalun asetuksia asettaaksesi tukiaseman tai Time Capsulen ilmoittamaan, kun siihen on tarjolla päivityksiä. Voit määrittää asetukset myös ilmoittamaan havaituista ongelmista ja tarjoamaan apua niiden ratkaisemiseen.

## AirPortin asetusten tekeminen:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse ”Asetukset” Macissa AirPort-työkalu-valikosta ja Windowsissa Tiedosto-valikosta.

3. Valitse seuraavista valintaneliöistä:

- Valitse ”Etsi päivityksiä avattaessa AirPort-työkalu”, jos haluat, että ohjelmisto- ja firmwarepäivityksiä etsitään Applen sivuilta aina kun AirPort-työkalu avataan.

- Valitse ”Etsi päivityksiä” ja valitse ponnahdusvalikosta aikaväli (esimerkiksi viikoittain), jonka mukaan päivityksiä etsitään taustalla. AirPort-työkalu avautuu, jos päivityksiä on saatavilla.

- Voit tutkia ongelmia, jotka aiheuttavat tukiaseman valon vilkkumisen keltaisena, valitsemalla ”Seuraa langattomia AirPort-laitteita ongelmien varalta”. Valintaneliön ollessa valittuna AirPort-työkalu avautuu, kun se havaitsee ongelman ja tarjoaa apua sen ratkaisemiseen. Valinta valvoo kaikkia verkon tukiasemia.

- Voit rajoittaa valvottujen tukiasemien määrän niihin, jotka käyttämäsi tietokone on määritellyt, valitsemalla “Tarkkaile vain langattomia Airport-laitteita, jotka minä olen määritellyt”.

- Jos haluat valvoa langattomia laitteita etäältä, valitse ”Seuraa langattomia AirPort-laitteita internetin kautta Bonjourilla”.

Langattomien Airport-laitteiden valvominen ongelmien varalta edellyttää AirPort Extreme -tukiasemaa, joka tukee AirPort-tukiaseman firmwaren versiota 7.0 tai uudempaa sekä AirPort-työkalun versiota 5.2 tai uudempaa.