Hjem
Indeks

# Konfigurere RADIUS-tilgangskontroll

RADIUS (RADIUS = Remote Authentication Dial-In User Service) er en klient/tjener-protokoll som tillater tjenere for ekstern tilkobling å kontrollere brukere som forsøker å få tilgang til et nettverk, mot en sentral database slik at du ikke trenger å ha brukeroppføringer på hver enkelt enhet i nettverket.

Når RADIUS-tjeneren er ferdig konfigurert (les dokumentasjonen som fulgte med tjeneren), åpner du AirPort-verktøy, markerer den trådløse enheten og velger Basestasjon > Manuell konfigurering. Oppgi passordet hvis det er nødvendig. Klikk på AirPort i verktøylinjen, og klikk deretter på Tilgangskontroll.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik bruker du RADIUS-godkjenning:

1. Velg RADIUS fra lokalmenyen MAC-adressetilgangskontroll.

2. Velg Standard eller Alternativ fra «RADIUS-type»-lokalmenyen avhengig av hvordan RADIUS-tjeneren er konfigurert.

3. Oppgi IP-adressen og annen informasjon om RADIUS-tjeneren. Ta kontakt med administratoren for RADIUS-tjeneren hvis du ikke er sikker på hva du skal oppgi.

### Beslektede emner

RADIUS