Koti
Hakemisto

# Langattoman verkon kantaman laajentaminen

Voit laajentaa verkon kantamaa ottamalla käyttöön useita AirPort Extreme- tai AirPort Express -tukiasemia WDS (Wireless Distribution System) -järjestelmänä. Kun WDS:ään liitetään tukiasemia langattomasti, tukiasemat määritellään pää-, etä- tai välitystukiasemiksi.

Huomaa: Jos olet laajentamassa langattoman 802.11n-verkon kantamaa, näet yksinkertaiset ohjeet osoittamalla alla olevaa linkkiä.

802.11n-verkon kantaman laajentaminen

Päätukiasema on on yhteydessä internetiin ja jakaa yhteyden etä- ja välitystukiasemien kanssa. Etätukiasema jakaa päätukiaseman internet-yhteyden. Välitystukiasema jakaa päätukiaseman internet-yhteyden ja jakaa yhteyden edelleen muille etätukiasemille.

Kaikki kolme tukiasemamäärittelyä (pää, etä ja välitys) voivat jakaa päätukiaseman internet-yhteyden asiakaskoneiden kanssa langattomasti tai ethernetin kautta, jos asiakaskoneet ovat yhteydessä tukiasemaan ethernetin avulla.

Kun määrittelet tukiaseman WDS-järjestelmässä, sinun tulee tietää jokaisen tukiaseman AirPor-tunnus. AirPort-tunnus, joka tunnetaan myös nimellä MAC-osoite, on painettu AirPort Extreme -tukiaseman pohjassa olevaan lappuun AirPort-symbolin viereen sekä AirPort Express -tukiasemassa virtalähteen puolelle. Jotta WDS-järjestelmän määritteleminen olisi helpompaa, sijoita kaikki tukiasemat pöydälle ja kytke ne virtalähteeseen.

Voit aloittaa WDS:n käyttöönoton avaamalla AirPort-työkalun, valitsemalla langattoman laitteen ja valitsemalla Tukiasema-valikosta Määrittely käsin. Kirjoita tarvittaessa salasana. Osoita työkalupalkissa AirPort ja sitten Langaton.

AirPort-työkalu sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

## Langaton-osiossa:

1. Valitse Langaton tila -ponnahdusvalikosta ”Osallistu WDS-verkkoon”.

2. Osoita WDS.

3. Tee jokin seuraavista:

- Jos otat käyttöön WDS-päätukiasemaa, osoita lisäyspainiketta (+) ja syötä WDS-etätukiasemien AirPort-tunnukset tai langattomat MAC-osoitteet.

- Jos otat käyttöön etätukiasemaa, syötä WDS-päätukiaseman AirPort-tunnus tai langaton MAC-osoite.

- Jos otat käyttöön välitystukiasemaa, syötä WDS-päätukiaseman AirPort-tunnus tai langaton MAC-osoite ja osoita lisäyspainiketta (+) ja syötä WDS-etätukiasemien AirPort-tunnukset tai langattomat MAC-osoitteet.

4. Käytä samaa verkkonimeä ja salasanaa kaikille WDS:n tukiasemille.

5. Osoita työkalupalkissa AirPort, osoita Langaton ja käytä samaa kanavaa kaikille WDS:n tukiasemille.

Salli langattomat asiakkaat -valintaneliö on oletuksena valittuna. Jos poistat ”Salli langattomat asiakkaat tällä tukiasemalla” -valintaneliön valinnan ja haluat myöhemmin muuttaa tukiaseman asetuksia, sinun pitää muodostaa yhteys tukiaseman LAN-porttiin ethernet-kaapelin avulla. Et voi muodostaa tukiasemaan langatonta yhteyttä määrittelemättä tukiasemaa uudelleen.

Jos tukiasemat on liitetty ethernet-kaapelilla, katso ”Useiden tukiasemien käyttö ethernet-verkossa” laajentaaksesi langattoman verkon kantamaa.

### Tähän liittyvät aiheet

Useiden tukiasemien käyttö ethernet-verkossa