Hjem
Register

# Oprette forbindelse til Internet vha. Ethernet

Hvis du bruger et DSL- eller kabelmodem til Internetforbindelsen eller opretter forbindelse til Internet via et lokalnetværk (LAN), kan du forbinde basen eller Time Capsule med modemmet eller netværket og dele Internetforbindelsen med computere og klienter på det trådløse netværk.

Du skal vælge, hvordan basen eller Time Capsule får en Internetadresse fra Internetudbyderen eller netværket, og hvordan enheden deler Internetforbindelsen med computere på netværket.

Åbn AirPort-værktøj, vælg den enhed, du vil indstille, og klik derefter på Manuel indstilling. Skriv om nødvendigt adgangskoden. Klik på Internet på værktøjslinjen, og klik på Internetforbindelse. Vælg Ethernet på lokalmenuen Opret forbindelse vha., og klik på fanen TCP/IP.

AirPort-værktøj ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

## Du indstiller enheden til at oprette forbindelse via Ethernet på følgende måde:

1. Vælg, hvordan den trådløse enhed får en IP-adresse fra Internetudbyderen via lokalmenuen Konfigurer IPv4 ved at vælge en af følgende muligheder:

- Vælg Vha. DHCP, hvis Internetudbyderen sender en IP-adresse automatisk.

- Vælg Manuelt, hvis Internetudbyderen har givet dig en IP-adresse til din konto. Skriv de oplysninger, du har fået af Internetudbyderen, f.eks. IP-adresse, subnetmaske, routeradresse og evt. andre oplysninger.

2. Klik på Deling af forbindelse, og indstil, hvordan enheden skal dele Internetforbindelsen med computere på netværket, eller indstil den som en bro, hvis den er forbundet med et netværk.

- Vælg "Del en offentlig IP-adresse" på lokalmenuen Deling af forbindelse, hvis du vil bruge DHCP og NAT til at dele IP-adressen med computere på netværket.

- Vælg "Distribuer et udsnit af IP-adresser" på lokalmenuen Deling af forbindelse, hvis Internetudbyderen har givet dig et udsnit af IP-adresser.

- Vælg Fra (brofunktion), hvis enheden er forbundet med et netværk, som har en DHCP-server, der distribuerer IP-adresser.

3. Klik på Opdater for at nulstille enheden med de nye indstillinger.

Klik på henvisningen nedenfor, hvis du opretter forbindelse til Internet via PPPoE (Point-to-Point Protocol over Ethernet).

### Beslægtede emner

PPPoE

Ethernet