Hjem
Indeks

# Dele en USB-harddisk på nettverket

Hvis basestasjonen har støtte for det, kan du koble en USB-harddisk til USB-porten på basestasjonen og stille den inn slik at nettverksbrukerne (både de med trådløs tilgang og tilgang via kabeltilkobling) får tilgang til den for å dele og oppbevare filer.

Koble harddisken til USB-porten på baksiden av basestasjonen. Åpne AirPort-verktøy, marker basestasjonen, og velg deretter Basestasjon > Manuell konfigurering. Oppgi passordet hvis det er nødvendig. Klikk på Disker i verktøylinjen.

Merk: Hvis du bruker Time Capsule, trenger du ikke å koble til en ekstern USB-harddisk. Time Capsule inneholder en intern AirPort-disk. Følg disse instruksjonene for å konfigurere deling av disker på Time Capsule eller harddisken som er koblet til basestasjonen.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik konfigurerer du deling av disken:

1. Klikk på Fildeling.

2. Velg «Med diskpassord» eller «Med basestasjonspassord» hvis du vil sikre disken med et passord. Velg «Med kontoer» hvis du vil sikre disken ved å gi tilgang til bestemte brukerkontoer.

   Hvis du velger å bruke kontoer, klikker du først på «Konfigurer kontoer». Deretter klikker du på Legg til-knappen (+) og oppgir navn og passord for hver bruker som skal ha tilgang til disken.

3. Velg «Ikke tillatt», «Kun les», eller «Lese og skrive» fra Gjestetilgang for AirPort-disker-lokalmenyen for å tildele gjestetilgang til disken.

   Gjester vil ha tilgang til harddisken, men ikke til brukerkontoene.

4. Marker avkrysningsruten «Del disker over Ethernet WAN-porten» hvis du vil gi ekstern tilgang til disken via WAN-porten.

Hvis du kobler en USB-hub til basestasjonen, kan du koble flere harddisker til huben og få tilgang til dem fra det trådløse nettverket.

### Beslektede emner

delte USB-enheter

brukerkontoer