Hjem
Indeks

# Ekstern tilkobling til basestasjonen via PPP

Hvis du bruker en basestasjon med to Ethernet-porter (Snow-basestasjon) eller en AirPort Extreme-basestasjon med internt modem og modemet er koblet til en telefonkontakt, kan du ringe inn til basestasjonen fra en ekstern datamaskin og få tilgang til AirPort-nettverket.

En slik ekstern tilkobling til basestasjonen gir tilgang til AirPort-nettverket og eventuelle datamaskiner som er koblet til nettverket via Ethernet. Hvis basestasjonen er koblet til Internett via et DSL- eller kabelmodem, får du også tilgang til Internett.

## Slik angir du innstillinger for ekstern tilkobling til basestasjonen:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker basestasjonen, og klikk på Manuell konfigurering. Oppgi basestasjonspassordet hvis det er nødvendig.

3. Klikk på Nettverk, marker avkrysningsruten Aktiver PPP-innringing, og klikk deretter på Konfigurer.

4. Skriv inn brukernavn og passord, antall ringesignaler før svar og andre innstillinger.

Siden du nå har stilt inn basestasjonen til å svare på innkommende anrop, bør du vurdere å bruke en egen telefonlinje til basestasjonen. Andre innkommende anrop på samme linje kan forårsake at basestasjonens modem kobler fra.

Merk:Du kan ikke aktivere PPP-innringing hvis du bruker modemet i basestasjonen til å koble maskinen til Internett.