Koti
Hakemisto

# Vierasverkon käyttöönotto

Kun teet vierasverkon asetuksia, osa internet-yhteydestäsi varataan ”vieraille”, langattomille asiakkaille, jotka voivat liittyä vierasverkkoon ja muodostaa internet-yhteyden pääsemättä yksityiseen verkkoosi.

Jos asiakastietokoneilla on käytössä jakopalveluja, asiakkaat voivat myös kommunikoida toistensa kanssa.

Langaton AirPort-laite on oltava asetettu jakamaan julkinen IP-osoitteensa.

## Vierasverkon käyttöönotto:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse langaton laite, johon haluat määritellä vierasverkon ja osoita sitten Jatka.

   Määrittele haluamasi asetukset laitteesi ja yksityiseen verkkoosi käyttöönottoapurin avulla.

3. Oletuksena vierasverkon nimi on XXX Vierasverkko, jossa XXX on yksityisen verkon nimi. Voit muuttaa vierasverkon nimeä syöttämällä uuden nimen Ota käyttöön vierasverkko -kenttään.

4. Anna vierasverkolle salasana tai valitse Vierasverkon suojaus -ponnahdusvalikosta Ei mitään.

5. Viimeistele asetusten syöttäminen käyttöönottoapuriin osoittamalla Jatka ja osoita sitten Päivitä.

Jos haluat sallia asiakastietokoneiden kommunikoida keskenään, varmista, että asiakastietokoneilla on käytössä jakopalvelut. Valitse langaton laite AirPort-työkalussa ja osoita Määrittely käsin. Osoita työkalupalkissa AirPort, osoita Vierasverkko ja valitse Sallii vierasverkon asiakkaiden kommunikoida toistensa kanssa.