Hjem
Indeks

# Opprette et gjestenettverk

Når du oppretter et gjestenettverk, reserveres en del av Internett-forbindelsen din til gjestebrukere, det vil si trådløse klienter som kan koble seg til gjestenettverket uten å få tilgang til ditt private nettverk.

Hvis delingstjenester er i bruk på klientmaskinene, kan gjestene også kommunisere med hverandre.

Den trådløse Apple-enheten må være konfigurert for deling av den offentlige IP-adressen.

## Slik oppretter du et gjestenettverk:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker den trådløse enheten du vil opprette et gjestenettverk på. Klikk deretter på Fortsett.

   Bruk oppsettassistenten for å gi enheten og det private nettverket innstillingene som du vil bruke.

3. Standardnavnet på gjestenettverket er XXX Guest Network, hvor XXX står for navnet til det private nettverket. Du kan endre navnet på gjestenettverket ved å skrive inn det nye navnet i «Aktiver gjestenettverk»-feltet.

4. Angi et passord for gjestenettverket, eller velg Ingen fra «Sikkerhet for gjestenettverk»-lokalmenyen.

5. Hvis du vil fullføre konfigureringen av innstillingene i oppsettassistenten, klikker du på Fortsett og deretter på Oppdater.

Hvis du vil at gjestemaskiner skal kunne kommunisere med hverandre, kontrollerer du at delingstjenester er konfigurert på klientmaskinene. Marker den trådløse enheten i AirPort-verktøy, og klikk på Manuell konfigurering. Klikk på AirPort i verktøylinjen, klikk på Gjestenettverk og marker deretter «Tillat at klientene på gjestenettverket kan kommunisere med hverandre».