Hjem
Register

# Beskytte det trådløse netværk med Wi-Fi Protected Access 2 (WPA2)

AirPort understøtter to WPA2-funktioner: Enterprise, som bruger en RADIUS-server til brugergodkendelse, og Personal, som ikke kræver en RADIUS-server.

Enterprise er beregnet til store netværk, som indstilles og administreres af en uddannet it-medarbejder. Før du kan oprette et WPA Enterprise-netværk, skal du indstille en 802.1x-forbindelse. 802.1X-forbindelsen kræver en godkendelsesprotokol, som f.eks. TTLS, LEAP eller PEAP. Den kræver også en godkendelsesserver til administration af netværksbrugernes godkendelser og certifikater.

Klik på henvisningen nedenfor, hvis du vil have flere oplysninger og instruktioner i oprettelse af et WPA Enterprise-netværk.

Indstille et WPA2 Enterprise-netværk

Personal er beregnet til brug i hjemmenetværk og mindre kontornetværk og kan indstilles og administreres af de fleste brugere. Personal kræver ikke en separat server til godkendelse. Netværkets brugere skal som regel kun skrive et brugernavn og en adgangskode for at oprette forbindelse til netværket.

## Du indstiller et WPA2 Personal-netværk på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg den enhed, du indstiller, og klik derefter på Manuel indstilling. Skriv om nødvendigt adgangskoden.

3. Klik på AirPort i værktøjslinjen, og klik på Trådløs.

4. Vælg WPA/WPA2 Personal på lokalmenuen Trådløs sikkerhed, hvis computere, som er kompatible med WPA og WPA2, skal oprette forbindelse til netværket. Vælg WPA2 Personal, hvis det kun er computere, som er kompatible med WPA2, der skal oprette forbindelse til netværket.

5. Indtast en ASCII-adgangskode på 8 til 63 ASCII-tegn.