Hjem
Indeks

# Hvis du har glemt passordet til basestasjonen, Time Capsule-enheten eller nettverket

Hvis du har glemt passordet til basestasjonen, Time Capsule-enheten eller AirPort-nettverket, kan du nullstille enheten og angi et nytt passord.

## Slik nullstiller du passordet:

1. Mens enheten er tilkoblet strømnettet, bruker du spissen på en penn til å holde nede nullstillingsknappen i et par sekunder. Passordene for enhetene og nettverket nullstilles til det midlertidige passordet «public».

2. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

3. Marker enheten du skal nullstille, og klikk deretter på Manuell konfigurering. Oppgi passordet hvis det er nødvendig. Standardpassordet er «public».

4. Klikk på AirPort i verktøylinjen, og klikk deretter på Basestasjon.

5. Gi enheten et nytt passord, og klikk deretter på Oppdater.

Hvis du ikke har gjort endringene i løpet av fem minutter etter nullstillingen, må du nullstille enheten på nytt.

### Beslektede emner

Konfigurere en trådløs AirPort-enhet