Koti
Hakemisto

# Yhteyden muodostaminen internetiin ethernetiä käyttäen

Jos käytät DSL- tai kaapelimodeemia internet-yhteyden muodostamiseen tai jos muodostat internet-yhteyden lähiverkon (LAN) kautta, voit liittää tukiaseman tai Time Capsulen modeemiin tai verkkoon ja jakaa internet-yhteyden langattoman verkon tietokoneille ja asiakkaille.

Sinun on määriteltävä kuinka tukiasema tai Time Capsule saa internet-osoitteen internet-palveluntarjoajalta tai verkosta ja kuinka laite jakaa internet-yhteyden verkon tietokoneille.

Avaa AirPort-työkalu, valitse käyttöönotettava laite ja osoita Määrittely käsin. Kirjoita tarvittaessa salasana. Osoita työkalupalkissa Internet ja sitten Internet-yhteys. Valitse Yhdistä käyttäen -ponnahdusvalikosta Ethernet ja osoita sitten TCP/IP.

AirPort-työkalu sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

## Laitteen asettaminen muodostamaan yhteys ethernetiä käyttäen:

1. Määrittele kuinka langaton laite saa IP-osoitteen internet-palveluntarjoajalta käyttäen Määrittele IPv4 -ponnahdusvalikkoa ja valitsemalla jokin seuraavista:

- Valitse Käyttäen DHCP:tä, jos palveluntarjoaja lähettää IP-osoitteen automaattisesti.

- Valitse Käsin, jos palveluntarjoaja antoi sinulle IP-osoitteen tilin mukana. Syötä palveluntarjoajalta saamasi tiedot, kuten IP-osoite, aliverkon maski ja reitittimen osoite ja tarvittaessa muita tietoja.

2. Osoita ”Yhteyden jakaminen” ja määrittele tapa, jolla laite jakaa internet-yhteyden verkossasi oleville tietokoneille tai määrittele se sillaksi, jos se on liitetty verkkoon.

- Jos haluat jakaa IP-osoitteen verkon tietokoneille DHCP:tä tai NAT:ia käyttäen, valitse Yhteyden jakaminen -ponnahdusvalikosta ”Jaa julkinen IP-osoite”.

- Jos palveluntarjoaja antoi sinulle joukon IP-osoitteita, valitse Yhteyden jakaminen -ponnahdusvalikosta ”Jaa alue IP-osoitteita”.

- Jos laite on liitetty verkkoon, jossa on IP-osoitteita jakava DHCP-palvelin, valitse ”Pois (siltatila)”.

3. Nollaa laite näillä uusilla asetuksilla osoittamalla Päivitä.

Jos muodostat internet-yhteyden PPPoE-tiliä käyttäen, osoita alla olevaa linkkiä.

### Tähän liittyvät aiheet

PPPoE

ethernet