Hjem
Register

# Hvis dit AirPort-netværk er udsat for forstyrrelser

Hvis der er flere AirPort-netværk i skolen eller kontoret, og der er forstyrrelser på et af dem, skal du evt. skifte kanal til det pågældende netværk.

Som standard vælger AirPort-software automatisk den bedste tilgængelige kanal, når basen eller Time Capsule tilsluttes. Hvis basen eller Time Capsule bliver forstyrret, kan du prøve at vælge en anden kanal.

Hvis du bruger AirPort Extreme med 5 GHz, kan du ikke skifte kanal til basen.

## Du ændrer kanal på et 2,4 GHz netværk på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg den enhed, du indstiller, og klik derefter på Manuel indstilling. Skriv evt. adgangskoden til basen.

3. Klik på AirPort på værktøjslinjen, og klik på Trådløs.

4. Vælg en ny kanal på lokalmenuen Kanal.

Der bør være mindst fem kanaler mellem trådløse enheder i nærheden. Hvis f.eks. enhed A er indstillet til kanal 1, bør enhed B indstilles til kanal 6 eller 11.

Computere på AirPort-netværket indstilles automatisk til den kanal, som enheden bruger. Hvis du skifter kanal på en enhed, behøver du ikke også at skifte kanal på de computere, der er forbundet med det trådløse netværk.

### Beslægtede emner

Forstyrrelse