Koti
Hakemisto

# WPA2 Enterprise -verkon käyttöönotto

WPA2 Enterprise -verkon määrittelyyn tarvitaan RADIUS-palvelin, jolla hallitaan ja hyväksytään verkkokäyttäjien valtuuksia, kuten käyttäjänimiä, salasanoja ja varmenteita. Määrittele RADIUS-palvelin seuraamalla sen mukana tulleessa dokumentaatiossa olevia ohjeita. Kun palvelin on otettu käyttöön, ota WPA2 Enterprise -verkko käyttöön näitä ohjeita seuraamalla.

## WPA2 Enterprise -verkon käyttöönotto:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Kirjoita tarvittaessa salasana.

3. Osoita työkalupalkissa AirPort ja sitten Langaton.

4. Valitse Langaton suojaus -ponnahdusvalikosta WPA/WPA2 Enterprise tai WPA2 Enterprise tukiaseman ja langattomien asiakastietokoneiden ominaisuuksien mukaan.

5. Osoita Määrittele RADIUS ja syötä ensisijaisen ja toissijaisen RADIUS-todentamispalvelimen IP-osoite, jaettu salaisuus (tai salasana) ja portti.

### Tähän liittyvät aiheet

WPA