Koti
Hakemisto

# Tukiaseman tai Time Capsulen NAT-asetusten tekeminen

Voit ottaa käyttöön NAT-asetuksia langattomalle AirPort-laitteelle avaamalla laitteen määrittelyt, osoittamalla Internet ja varmistamalla, että Yhteyden jakaminen -ponnahdusvalikossa laite on asetettu jakamaan julkinen IP-osoite, ja osoittamalla sitten NAT.

## NAT-valintoja ovat:

- Salli oletuspalvelin: Verkon oletuspalvelin on tietokone, joka näkyy internetissä ja vastaanottaa kaiken saapuvan liikenteen. Oletuspalvelin voi olla hyödyllinen, jos käytät AirPort-verkossa olevaa tietokonetta verkkopelien pelaamiseen tai jos haluat reitittää kaiken internet-liikenteen yhden tietokoneen kautta.

- Salli NAT Port Mapping -protokolla: NAT Port Mapping -protokolla (NAT-PMP) on Internet Engineering Task Forcen standardiluonnos ja vaihtoehto yleisemmälle UPnP-protokollalle (Universal Plug and Play), jota monet NAT-reitittimet käyttävät. NAT-PMP mahdollistaa yksityisessä verkossa (NAT-reitittimen takana) olevan tietokoneen automaattisesti määritellä reitittimen sallimaan yksityisen verkon ulkopuolella olevien asiakkaiden ottaa yhteyttä tietokoneeseen.

  Protokolla sisältää menetelmän, jolla asiakas voi ladata NAT-yhdyskäytävän julkisen IP-osoitteen ja kertoa tämän julkisen IP-osoitteen ja porttinumeron osapuolille, jotka haluavat kommunikoida sen kanssa. Protokolla on toteutettu nykyisissä Applen tuotteissa, mukaan lukien Mac OS X 10.4 Tiger, AirPort Extreme- ja AirPort Express -verkkotuotteet, Time Capsule ja Bonjour for Windows.

Jotta voit tehdä NAT-valintoja, tukiasema tai Time Capsule on asetettava jakamaan internet-yhteys DHCP:tä ja NAT:ia käyttäen.

### Tähän liittyvät aiheet

osoitteenkääntö (NAT)

porttitaulukko