Hjem
Indeks

# Konfigurere DHCP-valg for basestasjonen eller Time Capsule-enheten

Hvis du har konfigurert basestasjonen eller Time Capsule-enheten til å dele ut IP-adresser til datamaskiner og enheter på det trådløse nettverket ved hjelp av DHCP, kan du angi hvilken IP-adresseserie enheten skal bruke, angi hvor lenge en IP-adresse skal være gyldig for datamaskiner, lage en velkomstmelding og reservere spesifikke IP-adresser som skal tilordnes bestemte maskiner som kobler seg til nettverket.

Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort). Marker enheten i listen, og klikk deretter på Manuell konfigurering. Oppgi passordet hvis det er nødvendig. Klikk på Internett i verktøylinjen, og klikk deretter på DHCP.

## Du kan angi følgende DHCP-innstillinger:

- Velg en IP-adresseserie fra DHCP-serie-lokalmenyen. Velg 10.0, 192.168 eller 172.16, og angi deretter en start- og en sluttadresse i feltene DHCP-startadresse og DHCP-sluttadresse, avhengig av hvilke adresser du vil at basestasjonen skal dele ut.

- Skriv inn et nummer i feltet DHCP-leie, og angi deretter minutter, timer eller dager fra lokalmenyen.

- Skriv inn en velkomstmelding i feltet DHCP-melding. Denne meldingen vises når en datamaskin kobler seg til nettverket.

- Hvis du vil dele ut spesifikke IP-adresser til bestemte datamaskiner på det trådløse nettverket, klikker du på Legg til-knappen (+) nedenfor feltet DHCP-reservasjoner og følger deretter instruksjonene på skjermen for å gi navn til reservasjonen. Reserver adressen etter MAC-adresse eller DHCP-klient-ID. Hvis du velger MAC-adresse, klikker du på Fortsett og oppgir MAC-adressen og den spesifikke IP-adressen.

Hvis nettverket er konfigurert for bruk med en LDAP-tjener (LDAP = Lightweight Directory Access Protocol) på nettverket, kan du oppgi navnet på tjeneren i feltet LDAP-tjener. Datamaskinene på nettverket vil da få tilgang til tjeneren.

### Beslektede emner

DHCP