Koti
Hakemisto

# Tukiaseman tai Time Capsulen DHCP-asetusten tekeminen

Jos olet asettanut tukiaseman tai Time Capsulen tarjoamaan IP-osoitteita langattoman verkon tietokoneille ja laitteille DHCP:tä käyttäen, voit valita laitteen käyttämän IP-osoitteiden alueen, määritellä kuinka pitkäksi aikaa tietokone saa IP-osoitteen, syöttää tervetuliaisviestin ja varata tiettyjä IP-osoitteita tietyille verkkoon liittyville tietokoneille.

Avaa AirPort-työkalu (Macissa Ohjelmat/Lisäohjelmat-kansiossa, Windowsissa Käynnistä > Kaikki ohjelmat > AirPort), valitse laite luettelosta ja osoita Määrittely käsin. Kirjoita tarvittaessa salasana. Osoita työkalupalkissa AirPort ja sitten DHCP.

## Voit asettaa seuraavia DHCP-valintoja:

- Valitse DHCP-alue-ponnahdusvalikosta IP-osoitteiden alue. Valitse 10.0, 192.168 tai 172.16 ja syötä alku- ja loppuosoitteet ”Ensimmäinen DHCP-osoite-” ja ”Viimeinen DHCP-osoite” -kenttiin riippuen siitä mitä osoitteita haluat tukiaseman jakavan.

- Syötä DHCP-laina-kenttään luku ja valitse ponnahdusvalikosta minuuttia, tuntia tai päivää.

- Kirjoita tervetuliaisviesti DHCP-viesti-kenttään. Tämä viesti näytetään, kun tietokone liittyy verkkoon.

- Jos haluat antaa tietyn IP-osoitteen tietyille tietokoneille langattomassa verkossasi, osoita lisäyspainiketta (+) DHCP-varausluettelon alla ja nimeä varaus näytöllä näkyvien ohjeiden mukaisesti. Varaa osoite MAC-osoitteen tai DHCP-asiakastunnuksen perusteella. Jos valitsit MAC-osoitteen, osoita Jatka ja syötä MAC-osoite ja sitä vastaava IP-osoite.

Jos verkossa on LDAP-palvelin, voit syöttää palvelimen osoitteen LDAP-palvelin-kenttään, jolloin verkon tietokoneet voivat käyttää sitä.

### Tähän liittyvät aiheet

DHCP