Koti
Hakemisto

# Äänen ja videon virtaustoiston laadunvalvonta

Jos AirPort-verkossa on tiettyjä äänen tai videon virtaustoiston palvelimia tai muita multicast-sovelluksia, voit säätää lähetyksen laatua asettamalla multicast-nopeuden.

## Multicast-nopeuden asettaminen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Määrittely käsin. Kirjoita tarvittaessa salasana.

3. Osoita työkalupalkissa AirPort ja sitten Langaton.

4. Osoita Langattoman verkon valinnat ja valitse Multicast-nopeus -ponnahdusvalikosta nopeus.

Jos multicast-nopeus asetetaan korkeaksi, vain kantaman sisällä olevat, asetettuun nopeuteen pystyvät työasemat voivat vastaanottaa lähetyksiä.

Verkon kantama voidaan laajentaa yli oletusarvon asettamalla multicast-nopeus 1 megabittiin sekunnissa (Mb/s).