Hjem
Indeks

# Konfigurere IPv6

IPv6 er en ny versjon av Internet Protocol (IP). For tiden brukes den primært av forskningsinstitusjoner, og kun de færreste har behov for å konfigurere eller bruke IPv6.

Den største fordelen ved IPv6 er at den øker adressestørrelsen fra 32 bit (den nåværende IPv4-standarden) til 128 bit. En adressestørrelse på 128 bit er stor nok til å gi støtte for et enormt antall adresser. Dette gjør det mulig med flere adresser eller noder enn det som for tiden er tilgjengelig. IPv6 gir også mulighet til å organisere adressene på andre måter, og den gjør automatisk konfigurering enklere.

Som standard konfigureres IPv6 automatisk og standardinnstillingene er som regel tilstrekkelige. Men hvis nettverksadministratoren eller Internett-leverandøren har gitt deg instruksjoner om at IPv6 må konfigureres manuelt, åpner du AirPort-verktøy, markerer enheten du konfigurerer, og klikker på Manuell konfigurering. Oppgi passordet hvis det er nødvendig. Klikk på Avansert i verktøylinjen, og klikk deretter på IPv6.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik angir du IPv6-innstillinger manuelt:

1. Velg Vert, Tunnel eller Ruter fra lokalmenyen for IPv6-modus avhengig av hva du har fått beskjed om å bruke.

2. Velg Manuelt fra Konfigurer IPv6-lokalmenyen, og skriv deretter inn informasjonen du har fått fra Internett-leverandøren eller nettverksadministratoren.

### Beslektede emner

IPv6