Hjem
Indeks

# Utvide det trådløse nettverkets rekkevidde

Du kan konfigurere flere AirPort Extreme- eller AirPort Express-basestasjoner som et trådløst distribusjonssystem (WDS = Wireless Distribution System) for å utvide rekkevidden til AirPort-nettverket. Når du kobler sammen basestasjoner trådløst i et WDS, konfigurerer du hver av basestasjonene som en hovedbasestasjon, ekstern basestasjon eller relébasestasjon.

Merk: Hvis du skal utvide rekkevidden for et trådløst 802.11n-nettverk, kan du klikke på koblingen nedenfor for å vise oversiktlige instruksjoner.

Utvide rekkevidden for et 802.11n-nettverk

Hovedbasestasjonen er koblet til Internett og deler forbindelsen sin med eksterne basestasjoner og relébasestasjoner. En ekstern basestasjon deler hovedbasestasjonens Internett-forbindelse. En relébasestasjon deler hovedbasestasjonens Internett-forbindelse og videreformidler forbindelsen til andre eksterne basestasjoner.

Alle de tre basestasjonkonfigurasjonene (hoved, ekstern og relé) kan også dele hovedbasestasjonens Internett-forbindelse med klientmaskiner trådløst eller gjennom en Ethernet-forbindelse hvis klientmaskinene er koblet til basestasjonen via Ethernet.

Når du setter opp basestasjoner i et WDS, må du kjenne AirPort-IDen for alle basestasjonene. AirPort-IDen, også kalt en MAC-adresse (MAC = Media Access Controller), finner du på etiketten på undersiden av AirPort Extreme-basestasjonen ved siden av AirPort-symbolet, og på strømforsyningssiden av AirPort Express-basestasjonen. Du kan forenkle WDS-konfigureringsprosessen ved å plassere alle basestasjonene på et bord og koble dem til strømnettet.

Når du skal begynne konfigureringen av et WDS, åpner du AirPort-verktøy, markerer den trådløse enheten og velger Basestasjon > Manuell konfigurering. Oppgi passordet hvis det er nødvendig. Klikk på AirPort i verktøylinjen, og klikk deretter på Trådløst.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## I Trådløst-panelet:

1. Velg «Delta i et WDS-nettverk» fra Trådløsmodus-lokalmenyen.

2. Klikk på WDS.

3. Gjør ett av følgende:

- Hvis du konfigurerer en WDS-hovedbasestasjon, klikker du på Legg til-knappen (+) og skriver inn AirPort-IDene eller de trådløse MAC-adressene til de eksterne WDS-basestasjonene.

- Hvis du konfigurerer en ekstern basestasjon, skriver du inn AirPort-IDen eller den trådløse MAC-adressen til WDS-hovedbasestasjonen.

- Hvis du konfigurerer en relébasestasjon, skriver du inn AirPort-IDen eller den trådløse Mac-adressen til WDS-hovedbasestasjonen og klikker deretter på Legg til-knappen (+) og skriver inn AirPort-IDen eller den trådløse MAC-adressen til de eksterne WDS-basestasjonene.

4. Bruk det samme nettverksnavnet og passordet på alle basestasjonene i WDS-nettverket.

5. Klikk på AirPort i verktøylinjen, klikk på Trådløst og bruk den samme kanalen for hver basestasjon i WDS-nettverket.

Som standard er avkrysningsruten «Tillat trådløse klienter» markert. Hvis du fjerner avkrysningen for «Tillat trådløse klienter på denne basestasjonen» og senere vil endre basestasjonens innstillinger, må du koble datamaskinen til basestasjonens LAN-port ved hjelp av en Ethernet-kabel. Det vil ikke være mulig å koble til basestasjonen trådløst uten å endre denne innstillingen.

Hvis basestasjonene er koblet til via Ethernet, leser du «Bruke flere basestasjoner i et Ethernet-nettverk» for å utvide rekkevidden for det trådløse nettverket.

### Beslektede emner

Bruke flere basestasjoner i et Ethernet-nettverk