Hjem
Indeks

# Sikre harddisker som er koblet til AirPort-nettverket

Hvis basestasjonen støtter tilkobling til en USB-harddisk, eller hvis du bruker Time Capsule med en intern AirPort-disk, kan du begrense tilgang til harddisken. Du kan begrense tilgangen til harddisken enten på brukernivå, hvis du har opprettet brukerkontoer på basestasjonen, eller ved å passordbeskytte disken.

Åpne AirPort-verktøy, marker basestasjonen eller Time Capsule-enheten og velg deretter Basestasjon > Manuell konfigurering. Oppgi passordet for enheten hvis det er nødvendig. Klikk på Disker.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik passordbeskytter du en harddisk som er koblet til basestasjonen:

Velg «Med kontoer» eller «Med ett passord» fra lokalmenyen Sikre delte disker.

- Hvis du velger «Med ett passord», angir du et passord. Brukere må oppgi dette passordet for å få tilgang til disken.

- Hvis du veIger «Med kontoer», må brukere oppgi brukernavnet og passordet du har oppgitt for dem i Kontoer-panelet i AirPort-verktøy. Klikk på koblingen nedenfor hvis du vil vite mer om oppretting av kontoer.

Du kan også kontrollere gjestetilgang til disken, slik at gjester kun har leserettigheter, lese- og skriverettigheter eller ingen tilgang.

Hvis du endrer måten disken er sikret på (for eksempel brukerkontoer eller enhets- eller diskpassord) eller hvis du endrer navnet på en konto, kan det føre til at brukere ikke lenger har tilgang til alle filene på disken.

### Beslektede emner

delte USB-enheter