Hjem
Indeks

# Koble til Internett via Ethernet

Hvis du kobler maskinen til Internett ved hjelp av et DSL- eller kabelmodem, eller hvis du kobler maskinen til Internett via et lokalnettverk (LAN), kan du koble basestasjonen eller Time Capsule-enheten til modemet eller nettverket og dele Internett-forbindelsen med datamaskiner og klienter på det trådløse nettverket.

Du må angi hvordan basestasjonen eller Time Capsule-enheten skal motta en Internett-adresse fra Internett-leverandøren eller nettverket og hvordan enheten skal dele forbindelsen med datamaskiner på nettverket.

Åpne AirPort-verktøy, marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig. Klikk på Internett i verktøylinjen, og klikk deretter på Internett-forbindelse. Velg Ethernet fra Koble til med-lokalmenyen, og klikk deretter på TCP/IP.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik konfigurerer du enheten for tilkobling via Ethernet:

1. Angi hvordan den trådløse enheten skal motta en IP-adresse fra Internett-leverandøren. Dette gjør du ved å velge ett av følgende alternativer fra Konfigurer IPv4-lokalmenyen:

- Velg Med DHCP hvis Internett-leverandøren sender deg en IP-adresse automatisk.

- Velg Manuelt hvis Internett-leverandøren har gitt deg en IP-adresse du skal bruke sammen med kontoen din. Skriv inn informasjonen du har mottatt fra Internett-leverandøren, for eksempel IP-adresse, subnettmaske, ruteradresse og annen informasjon som trengs.

2. Klikk på Forbindelsesdeling og angi hvordan enheten skal dele Internett-forbindelsen med maskiner på nettverket, eller konfigurer den som en bro hvis den er koblet til et nettverk .

- Velg «Del en offentlig IP-adresse» fra Forbindelsesdeling-lokalmenyen for å bruke DHCP og NAT til å dele IP-adressen med maskinene på nettverket.

- Velg «Distribuer en serie IP-adresser» fra Forbindelsesdeling-lokalmenyen hvis Internett-leverandøren har gitt deg en serie IP-adresser.

- Velg Av (bromodus) hvis enheten er koblet til et nettverk som har en DHCP-tjener som distribuerer IP-adresser.

3. Klikk på Oppdater for å aktivere de nye innstillingene.

Hvis du kobler maskinen til Internett med PPPoE (Point-to-Point Protocol over Ethernet), klikker du på koblingen nedenfor.

### Beslektede emner

PPPoE

Ethernet