Hjem
Indeks

# Nytt i AirPort

Denne siden beskriver de nye funksjonene i AirPort. Klikk på Hjem-knappen over for å gå til startsiden for AirPort Hjelp hvis du vil vite mer om hvordan du konfigurerer en AirPort Extreme- eller AirPort Express-basestasjon eller en Time Capsule-enhet.

Time Capsule og AirPort Extreme med to-båndsnettverk

Den nye AirPort Extreme-basestasjonen og nye Time Capsule er basert på et utkast til IEEE 802.11n-spesifikasjonen som blant annet omfatter MIMO-teknologi (MIMO = multiple-input multiple-output). Begge enhetene har flere antenner for å kunne levere maksimal hastighet og rekkevidde. Du kan overføre filer opptil fem ganger raskere enn med 802.11g-standarden. I tillegg får du nå mer enn dobbelt så lang rekkevidde sammenlignet med 802.11g-standarden, slik at nettverket ditt kan dekke større deler av huset, klasserommet eller kontoret.

Den nye AirPort Extreme-basestasjonen og Time Capsule er basert på samtidig tobåndsteknologi slik at de fungerer på både 2,4 GHz- og 5 GHz-frekvensbåndet samtidig. Når du klargjør AirPort Extreme eller Time Capsule-enheten, oppretter den to høyhastighets Wi-Fi-nettverk: ett 2,4 GHz-nettverk for enheter som bruker 802.11b, 802.11g og 802.11n, for eksempel iPhone, iPod touch og eldre datamaskiner, og ett 5 GHz-nettverk for enheter som bruker 802.11n og 802.11a, for eksempel nyere datamaskiner og Apple TV.

Og de er 100 prosent bakoverkompatible, slik at de aller fleste Macintosh-maskiner og PC-er med kort for trådløs tilkobling (kort som er kompatible med 802.11a-, 802.11b-, 802.11g-standarden eller utkastet til IEEE 802.11n-spesifikasjonen) kan kobles til et AirPort Extreme-basert nettverk. De fungerer også helt problemfritt sammen med AirPort Express for trådløs streaming av musikk og annet. AirPort Extreme og Time Capsule har tre ekstra 10/100/1000 Ethernet-porter, så du trenger ikke noen annen ruter i nettverket.

AirPort Extreme▸

Opprett et gjestenettverk og del Internett-forbindelsen

Du kan opprette et gjestenettverk med eller uten passordbeskyttelse, hjemme eller på kontoret, slik at trådløse enheter som datamaskiner, iPhone, iPod touch og Apple TV kan få tilgang til Internett uten å ha tilgang til noe annet på nettverket. Et gjestenettverk tillater at trådløse klienter kobler seg til Internett uten at de har tilgang til ditt private nettverk. Når du oppretter et gjestenettverk, reserveres en del av Internett-forbindelsen din til gjestebrukere. Hvis delingstjenester er i bruk på klientmaskinene, kan gjestene også kommunisere med hverandre.

Opprette et gjestenettverk▸

Del en USB-harddisk eller -skriver over nettverket

Du kan koble en USB-harddisk til AirPort Extreme-basestasjon eller Time Capsule-enheten slik at alle på nettverket kan sikkerhetskopiere, arkivere og dele filer. Du kan også koble til en USB-skriver og dele den, eller du kan koble til en USB-hub slik at du kan dele både en USB-skriver og en USB-harddisk med alle på nettverket.

Hvis du bruker Time Capsule, trenger du ikke å koble til en ekstern USB-harddisk. Time Capsule inneholder en intern AirPort-disk. Hvis du bruker Mac OS X Leopard (versjon 10.5.1 eller nyere), kan du konfigurere Time Capsule som en sikkerhetskopidisk og bruke Time Machine til å sikkerhetskopiere alle Macintosh-maskinene på nettverket, forutsatt at de bruker Mac OS X Leopard.

delte USB-enheter▸

Konfigurer nettverket raskt og enkelt ved hjelp av AirPort-verktøy

AirPort-verktøy kombinerer brukervennligheten i AirPort oppsettassistent med de avanserte funksjonene i AirPort-adminverktøy. Med AirPort-verktøy blir konfigureringen enda enklere enn tidligere, siden alle kontrollene og innstillingsmulighetene er tilgjengelige i samme verktøy. Det inneholder også bedre administreringsfunksjoner for nettverk med flere basestasjoner, med blant annet klientovervåking og loggføring. Med AirPort-verktøy kan du opprette gjestekontoer som deaktiveres etter et angitt tidsrom. Nå trenger du ikke lenger å gi bort nettverkspassordet hver gang du trenger å gi noen midlertidig tilgang til nettverket. Du kan til og med konfigurere kontoer med tidsbegrensninger som hjelper foreldre å kontrollere Internett-bruken til barna. I tillegg støtter denne versjonen av AirPort-verktøy IPv6 og Bonjour slik at du kan annonsere nettverkstjenester, for eksempel utskrift og deling av en harddisk, via WAN-porten.

AirPort-verktøy▸