Koti
Hakemisto

# Langattoman verkon suojaaminen salasanalla

Voit suojata langattomassa verkossa tapahtuvan viestinnän ottamalla AirPort-tukiasemassa tai Time Capsulessa käyttöön tietojen salauksen. Langattomaan verkkoon liittyviä käyttäjiä pyydetään syöttämään salasana tai käyttäjätunnus ja salasana.

Voit valita verkon suojaksi erityyppisiä salasanoja käyttöön otettavan laitteen ja verkkoon liittyvien asiakastietokoneiden ominaisuuksien mukaan:

WEP: Jos tukiasema tukee tätä vaihtoehtoa, valitse se ja suojaa verkko syöttämällä WEP-salasana (Wired Equivalent Privacy). Jotkin AirPort Extreme -tukiasemat ja AirPort Express -tukiasemat tukevat 40-bittistä ja 128-bittistä salausta. Paras mahdollinen yhteensopivuus saavutetaan valitsemalla Langaton suojaus -ponnahdusvalikosta ”40-bittinen WEP” ja parempi WEP-suojaus saadaan valitsemalla ”128-bittinen WEP”.

Jos valitset 128-bittisen salauksen, ainoastaan 128 bitin salausvalmiuden sisältävillä langattoman verkon korteilla varustetut tietokoneet voivat liittyä verkkoosi. Jos valitset 40-bittisen salauksen, 40 bitin ja 128 bitin salausvalmiuden sisältävillä langattoman verkon korteilla varustetut tietokoneet voivat liittyä verkkoosi, mutta ne käyttävät liittymiseen vain 40-bittistä salausta.

WPA/WPA2 Personal: Valitse tämä vaihtoehto, jos haluat suojata verkon WPA:lla. Anna 8 - 63 ASCII-merkkiä pitkä salasana tai syötä tarkalleen 64 heksadesimaalimerkkiä pitkä ennalta jaettu avain. WPA:ta tai WPA2:ta käyttävät langattomat asiakastietokoneet voivat liittyä verkkoon.

WPA2 Personal: Valitse tämä vaihtoehto, jos haluat suojata verkon WPA:lla ja jos verkkoon liittyy vain asiakastietokoneita, jotka käyttävät WPA2:ta.

WPA/WPA2 Enterprise: Valitse tämä vaihtoehto, jos olet luomassa verkkoa, johon kuuluu todentamispalvelin, kuten RADIUS-palvelin. Syötä ensisijaisen ja toissijaisen palvelimen IP-osoite ja porttinumero ja syötä sitten ”jaettu salaisuus” eli palvelimen salasana. Käytä tätä vaihtoehtoa, jos verkkoon liittyy WPA:ta ja WPA2:ta käyttäviä asiakastietokoneita.

WPA2 Enterprise: Valitse tämä vaihtoehto, jos määrittelet verkkoa, jossa on todentamispalvelin ja johon liittymässä vain WPA2:ta käyttäviä asiakastietokoneita.

WEP (Transitional Security Network:: Valitse tämä vaihtoehto, jos verkkoon liittyy sekä WEP-yhteensopivia että WPA/WPA2-yhteensopivia tietokoneita. Käytä täsmälleen 13 merkkiä pitkää salasanaa.

## Langattoman verkon suojaaminen salasanalla:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava langaton laite ja osoita Määrittely käsin. Kirjoita tarvittaessa salasana.

3. Osoita työkalupalkissa AirPort ja sitten Langaton.

4. Valitse Langaton suojaus -ponnahdusvalikosta salasanajärjestelmä.

5. Kirjoita salasana, joka kaikkien käyttäjien on annettava ennen verkkoon pääsyään.

Jos valitset Langaton suojaus -ponnahdusvalikosta Ei mitään, kuka tahansa verkon kantaman sisällä oleva pääsee langattomaan verkkoosi.

Lisätietoja WPA Personalista ja WPA Enterprisestä saat osoittamalla alla olevaa linkkiä.

### Tähän liittyvät aiheet

AirPortin tietoturva

WPA