Hjem
Register

# Bruge flere baser på et Ethernet-netværk

Du kan indstille flere AirPort Extreme-baser eller Time Capsule-enheder og oprette et enkelt trådløst netværk (kaldet et “roaming-netværk”).

## Du indstiller et roaming-netværk på følgende måde:

1. Slut alle baserne og Time Capsule-enhederne til det samme subnet på Ethernet-netværket, og brug det samme netværksnavn og den samme adgangskode til alle enhederne.

2. Hvis du vil tildele IP-adresser til klienter på netværket vha. Dynamic Host Configuration Protocol (DHCP), skal du indstille en enhed som DHCP-server. Det gør du på følgende måde:

- Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer. Vælg den enhed, du vil indstille som DHCP-server, og klik derefter på Manuel indstilling.

  Sørg for, at enheden tildeler et udsnit af gyldige IP-adresser. Private IP-adresser, der bruges af NAT (Network Address Translation), kan ikke bruges til roaming. Klik på Internet på værktøjslinjen, klik på Internetforbindelse, og vælg derefter “Distribuer et udsnit af IP-adresser” på lokalmenuen Deling af forbindelse.

3. Indstil alle de andre baser som broer ved at slå DHCP og NAT fra. Det gør du på følgende måde:

- I AirPort-værktøj skal du vælge den enhed, du vil indstille som bro og derefter klikke på Manuel indstilling. Skriv om nødvendigt adgangskoden.

  Klik på Internet på værktøjslinjen. Klik derefter på Internetforbindelse, og vælg “Fra (brofunktion)” på lokalmenuen Deling af forbindelse for de enheder, du vil indstille som en bro.

Hvis du bruger trådløse enheder, der understøtter 802.11n, kan du udvide rækkevidden af netværket ved at indstille et dynamisk WDS (Dynamic Wireless Distribution System).

### Beslægtede emner

Udvide rækkevidden af et 802.11n-netværk